Lapenrand

Lapenrand ( [ˈlɑpːeːnˌrɑntɑ], ) om Suomenman lidn valdkundan suvipäivnouzmas. Se om valdkundan koumanz'toštkümnenz' lidn eläjiden lugun mödhe, om Suvikarjal-provincijan administrativižeks keskuseks.

 Istorii 
Eländsijad oliba olmas lidnan territorijal raudaigan augotišes. Nügüdläižen eländpunktan aluz om pandud vl 1649 lidnan statusanke, se om anttud ročilaižel Kristina-kunigaznaižel.

 Geografijan andmused 
Lapenrand sijadase Saimanjärven suvirandal. Saiman kanal zavodiše siš vspäi 1856. Matkad Viipurihesai Venäman Leningradan agjas om 60 km suvhe.

Vn 2022 andmusiden mödhe lidnan pind om 1 723,57 km², sidä kesken man pind otab 1 433,97 km², sokhan man saum om kudendez (289,60 km²).

 Tobmuz 
Lapenrandan municipalitet jagase 51 lidnrajonaks da kümneks küläks.

Edeline lidnan pämez' om Kimmo Jarva (tal'vku 2011 — kül'mku 2023).

 Eläjad 
Vl 1980 lidnankundan nügüdläižen territorijan eläjiden lugu oli 68 814 ristitud, vl 2000 — 70 587 ristitud, vl 2010 — 71 982 ristitud, vl 2020 — 72 667 ristitud. Kaikiš suremb kundan ristitišt oli 72 872 eläjad vl 2016 i om nügüd'.

Mamankelen mödhe (2016): suomen kel' — 92,7 %, ročin kel' — 0,2 %, toižed keled — 7,1 %.

 Transport 
Avtobusad-maršruttaksid () oma kundaližeks transportaks lidnas, vl 2016 oli ühesa maršrutadAvtobusoiden maršrutoiden kart. — Lappeenranta.fi. . «Pendolino»-kiruhjonused ühtenzoittas lidnad Hel'sinkinke da Oulunke, Allegro-kiruhjonused («Pendolino:n» toižend) — Hel'sinkinke da Piterinke.

Rahvahidenkeskeine civiline Lapenrand-lendimportRahvahidenkeskeižen Lapenrand-lendimportan sait (lppairport.fi).    (LPP / EFLP, 81,1 tuh. passažiroid vl 2019) sijadase lidnas, kahtes polenke kilometras suvipäivlaskmha lidnan keskuzpalaspäi sen päraudtestancijanke. Vspäi 2018 tehtas rahvahidenkeskeižid čarterreisid vaiše: Grekanmaha, Berlinha, Milanha i Italijan toižihe lidnoihe.

 Galerei 

 Homaičendad 

 Irdkosketused 
 Lidnan ohjastusen sait (lappeenranta.fi).   


Kategorii:Suomenman lidnad
Kategorii:Eländpunktad kirjamišton mödhe
*